Kadriann Kibus

Kadriann Kibus (sündinud 13. aprillil 1979 Tartus) on Eesti filmiprodutsent ja -režissöör. 

 Haridus 
Ta on lõpetanud 1997. aastal Tallinna Üldgümnaasiumi ning õppinud aastatel 1997–1998 Tartu Ülikoolis avalikku haldust. 2003. aastal lõpetas ta Concordia Rahvusvahelise Ülikooli Eestis elektroonilise meedia erialal (BA) ning 2019. aastal Tallinna Ülikooli antropoloogia magistriõppes. 

Töö
Koos abikaasa Sergo Kibusega asutas ta 2011. aastal filmistuudio Rebel Frame (varem Sabat Film OÜ), mis toodab anima- ja dokumentaalfilme.

Kadriann Kibus on Eesti Kinoliidu, Eesti Animatsiooni Liidu, Eesti Audiovisuaalautorite Liidu ja Eesti Dokumentalistide Gildi liige.

 Saavutused 

 Kadriann Kibuse produtseeritud Eesti-Armeenia-Prantsusmaa-Belgia koostööfilm, segatehnikas dokumentaalne lühianimafilm "Lumi saadab meid" valiti 2025. aastal esimese Eesti filmina Cannes’i filmifestivali "La Cinef" võistlusprogrammi, kus film sai kolmanda koha (ex aequo). Film võitis Oscari-kvalifikatsiooni andnud Heart of Sarajevo for Best Short Film Sarajevo filmifestivali auhinna.
 Kibuse dokumentaalfilm "Muhu: Ätsed ja roosid" võitis 2014. aastal EstDocsi filmifestivali žürii auhinna.
 2024. aastal kutsuti Kadriann Kibus osalema Cannes’i filmifestivali programmis "Cinéma de Demain – New Producers’ Room".

 Filmid 
AastaPealkiriRollRežissöörPeatootjaLiikTootmises"Schrödinger"produtsentSergo KibusRebel FrameanimafilmTootmises"Koduigatsus"produtsent, režissöörKadriann KibusRebel Framedokumentaalfilm2025"Koer"produtsent, monteerijaKaspar JancisRebel Frameanimafilm2025"Lumi saadab meid"produtsentNatalia MirzoyanRebel Frameanimafilm2019"Surematu"tootmisassistentKsenia OhhapkinaVesilinddokumentaalfilm2017"Nukud ja tootemid"produtsent, režissöörKadriann Kibus,
Sergo KibusSabat Filmanimafilm, dokumentaalfilm2016"Viimane lend"monteerijaLiis LepikKultusfilmdokumentaalfilm2016"Tule tagasi vabana!"produtsendi assistentKsenia OhhapkinaVesilinddokumentaalfilm2014"Muhu: Ätsed ja roosid"režissöör, stsenarist, monteerijaKadriann KibusSabat Filmdokumentaalfilm2012"Tuvid"režissöör, stsenarist, monteerijaKadriann KibusVesilinddokumentaalfilm

 Viited 

Kategooria:Eesti filmilavastajad
Kategooria:Eesti filmiprodutsendid
Kategooria:Sündinud 1979